Катастрофа Іл-76 у Магадыша (23 сакавіка 2007)

**Катастрофа Іл-76 у Магадыша** (23 сакавіка 2007) у Самалі — катастрофа, збіты самалёт Іл-76 беларускай авіякампаніі «ТрансАвіяЭкспарт». Загінулі 11 лётчыкаў і авіятэхнікаў, якія дэмантыравалі авіяцыйнае абсталяванне Іл-76, абстралянага 9 сакавіка.

## Склад 
### Лётны склад 
* Вашкевіч Ігар Леанідавіч — камандзір паветранага судна, камандзір авіяцыйнага атрада (1962 г.н.)
* Гаманькоў Аляксандр Віктаравіч — другі пілот (1966 г.н.)
* Трашкоў Генадзь Аляксандравіч — штурман (1960 г.н.)
* Габ Іван Іванавіч — бортінжынер (1952 г.н.)
* Кануннікаў Алег Віктаравіч — бортрадыст (1964 г.н.)
* Зернін Аляксандр Іванавіч — старэйшы бортаператар (1955 г.н.)
* Грэсь Ігар Міхайлавіч — бортаператары (1975 г.н.)

### Інжынерна-тэхнічны склад 
* Баглоў Міхаіл Іванавіч — інжынер па эксплуатацыі паветранага судна (1944 г.н.)
* Бандаронак Алег Яўгеніўшавич — авіяцыйны тэхнік (1962 г.н.)
* Носнікаў Дзмітрый Сяргеевіч — авіяцыйны тэхнік (1984 г.н.)
* Сычугаў Арцём Барысавіч — авіяцыйны тэхнік (1983 г.н.)

## Катастрофа 
9 сакавіка іншы Ід-76 кампаніі выконваў рэйс у рамках міратворчай місіі Афрыканскага саюза — перавозіў два бронетранспарцёры з Уганды ў Самалі. Пры заходзе на пасадку ў Магадзіша, калі самалёт знаходзіўся на вышыні 150 метраў, ён быў абстраляны з ПЗРК з борта катэра. На борце паўстаў моцны пажар, аднак пілотам удалося пасадзіць самалёт і пазбегнуць ахвяр. Самалёт атрымаў сур’ёзныя пашкоджанні да тэхнічнай мэты кампаніі забраць абсталяванне камандзіроўка экіпажа дачынення не мела. У выніку катастрофы загінулі 11 чалавек: 4 тэхніка і 7 членаў экіпажа

Целы загінулых пры катастрофе 23 сакавіка дастаўлены 30 сакавіка ў Мінск спецыяльным рэйсам Ан-12 з Фуджэйра.

## Расследаванне 
Адразу пасля катастрофы КДБ РБ і пракуратура пачалі расследаванне абставінаў здарэння. У ходзе працяглых разглядаў было ўстаноўлена, што самалёт быў збіты ў выніку тэракту. Пра гэта паведаміў 16 студзеня генеральны пракурор Беларусі Пётр Міклашэвіч на прэс-канферэнцыі ў Мінску. Па яго словах, пры расследаванні справы дапамогу беларускаму боку аказвала ААН.

## Памяць 
* Пасля катастрофы быў адкрыты сайт памяці загінуўшых лётчыкаў.
* 10 кастрычніка 2008 года прэм’ер-міністр Беларусі Сяргей Сідорскі ўручыў у Мінску ордэна за асабістую мужнасць родным і блізкім членаў экіпажа збітага ў Самалі беларускага самалёта.

## Рэакцыі і наступствы 
Самалійскія ўлады заявілі, што аварыя адбылася ў выніку няшчаснага выпадку, адмаўляючы інфармацыю аб атацы з боку радыкалаў. Тым часам беларускія чыноўнікі пацвердзілі, што самалёт быў збіты. Самалійскія салдаты сталі ахоўваць тэрыторыю, дзе адбылася катастрофа.
Кампанія «Трансавіяэкспарт» прыпыніла ўсе рэйсы ў Самалі.

З 5 красавіка 2007 года Федэральнае авіяцыйнае ўпраўленне ЗША выпусціла паведамленне, якое забараняла амерыканскім авіякампаніям, якія працуюць над самалійскай паветранай прасторы, дазваляць лятаць авіяцыйнаму транспарту на вышынях ніжэй 26000 футаў (7900 м), з-за магчымай пагрозы з боку гранатамётаў і зенітна-ракетных комплексаў.

## Гл. таксама 
* Бамбардзіроўка Буаке (6 лістапада 2004)
* Катастрофа двух Мі-24 пад Рутшуру (27 студзеня 2017)

## Спасылкі 
* Старонка памяці экіпажа Іл-76 EW 78849 і авіятэхнікаў кампаніі «Трансавіяэкспарт»  — Эл. рэсурс byavia.net

Катэгорыя:Авіякатастрофы
Катэгорыя:Катастрофы 2007 года
Катэгорыя:Падзеі 23 сакавіка
Катэгорыя:Сакавік 2007 года
Катэгорыя:Гісторыя Самалі
Катэгорыя:2007 год у Беларусі
Катэгорыя:2007 год у Афрыцы
Катэгорыя:Магадыша